**РАЗДЕЛ 2**

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА**

КРИТЕРИЙ ЗА ОЦЕНКА НА ОФЕРТАТА. ПОКАЗАТЕЛИ, ОТНОСИТЕЛНАТА ИМ ТЕЖЕСТ В КОМПЛЕКСНАТА ОЦЕНКА И МЕТОДИКА ЗА ОЦЕНКА НА ОФЕРТИТЕ

Обществената поръчка се възлага въз основа на икономически най-изгодната оферта.

Икономически най-изгодната оферта се определя въз основа на критерий за възлагане: оптимално съотношение **качество / цена**.

На оценка по настоящата методика подлежат предложения които са в съответствие с Техническите спецификации и да не бъдат преценени като „Недопустима оферта”.

**„Недопустима оферта”** е тази оферта, която не отговаря на техническите спецификации и на изискванията за изпълнение на поръчката или е подадена от участник, който не отговаря на поставените критерии за подбор или за когото е налице някое от посочените в процедурата основания за отстраняване.

Методиката за оценка се прилага еднакво и за двете обособени позиции.

Класирането на допуснатите до оценка оферти се извършва на база получената от всяка оферта „Комплексна оценка” (КО). Максималния брой точки, които участникът може да получи е 100 точки.

„Комплексната оценка” се определя на база следните показатели:

|  |  |  |
| --- | --- | --- |
| Показател (наименование) | Максимално възможен бр. точки | Относителна тежест в КО в % |
| 1. **Срок за изпълнение (СИ)** | **100** | **40** |
| 1. **Цена за изпълнение на поръчката (ЦИ)** | **100** | **60** |

Комплексната оценка на всяка оферта ще се определя съгласно следната формула:

* **КО = СИ х 40 % + ЦИ х 60 %,** където:

**Срок за изпълнение на СМР (СИ)** – максимален брой 100 точки получава участник предложил най-кратък срок за изпълнение на СМР

СИ min

СИ = ------------------ х 100, където

СИ n

СИ n – срок за изпълнение на СМР в календарни дни /цяло/ число, предложен от n-тия участник

СИ min – най-краткия предложен срок за изпълнение на СМР в календарни дни /цяло число/

*Срокът за изпълнение на СМР следва да бъде не по-кратък от 65 календарни дни и не повече от 150 календарни дни.*

* *Участник предложил срок за изпълнение на строителството извън заложените граници ще бъде отстранен от участие в процедурата.*
* *Ще бъдат отстранени предложения, в които срокът за изпълнение е предложен в различна мерна единица и/или е констатирано разминаване между предложения срок за изпълнение и Линейния календарен график.*

**Цена за изпълнение на поръчката (ЦИ)** - максималния брой точки е 100 и оценката се получава по следната формула:

ЦИ min

ЦИ = ------------------х100 , където

ЦИ n

ЦИ min - най-ниската предложена обща цена за изпълнение на поръчката

ЦИ n - общата цена за изпълнение на поръчката, предложена от n-тия участник

*Предложенията на участниците следва да не надвишават прогнозната стойност на обществената поръчка. Участник, чиято цена за изпълнение надхвърля прогнозната стойност на настоящата обществена поръчка, ще бъде отстранен от участие в процедурата.*

**Забележка:** Всяко получено съотношение като числова стойност по показателите ще бъде закръглено до втори знак след десетичната запетая.

**Методика за оценка:**

На първо място ще бъде класиран участника, чиято офертата е получила най-голяма стойност на комплексната оценка КО. Класирането на офертите ще се извършва в низходящ ред, като най-високата комплексна оценка е равна на 100 т.

В случай че комплексните оценки на две или повече оферти са равни, за икономически най-изгодна ще се приеме тази оферта, в която се предлага най-ниска цена. При условие, че и цените са еднакви се сравняват оценките по показател **Срок за изпълнение на СМР (СИ)** и се избира офертата с по-благоприятна стойност по този показател. При еднакви предложения и по двата показателя се провежда публичен жребий по реда на ЗОП.